 Izinyunyana zisayine isivumelwano - Isolezwe IOL.co.zaNews Business Sport Motoring Tonight Lifestyle Travel SciTech Blogs Newspapers Classifieds Property Jobs Isolezwe Home Izindaba Ezokungcebeleka Ezemidlalo Intandokazi Ezemisakazo Ezezimoto Izinyunyana zisayine isivumelwanoAugust 7 2012 at 11:45am By SAPAIZINYUNYANA zabasebenzi bakahulumeni sezisisayinile isivumelwano sokwenyuselwa kwabasebenzi amaholo. Lokhu kushiwo nguNgqongqoshe uLindiwe Sisulu izolo. Ukusayinwa kwalesi sivumelwano, okwenziwe yizo zonke izinyunyana, kuyisinyathelo sokuqala esibheke ekubambisaneni esisazoba nakho ekulethweni kwezidingo zomphakathi, kusho isitatimende sikaNgqongqoshe. Lolu hlobo lokuzibophezela emsebenzini lukhombisa ukuzimisela nokuzinikela kwethu ekwakheni ubudlelwano obuhle ukuze kusizakale imiphakathi, kuqhuba isitatimende. UNgqongqoshe uSisulu uthe uthole incwadi yesivumelwano sokugcina izolo, waqinisekisa ukuthi zonke izinyunyana ebezimelwe kwi-Public Service Co-ordinating Bargaining Council ziyisayinile. Kula masonto ezayo sizoqala umkhankaso wokuhambela izindawo ezehlukene sihambe silalela imibono yabantu baseNingizimu Afrika besitshela ukuthi singayiphucula kanjani indlela esisebenza ngayo, kusho uNgqongqoshe uSisulu. Comment GuidelinesIOL Isolezwe Izinyunyana zisayine isivumelwano We like to make your life easier 